ปวดฟันมา2วันล่ะค่ะกินข้าวไม่ได้เลยทรมานจริงๆพไปหาฟันมาเขาบอกว่าฟันทะลุโพรงประสาทควรผ่านี้ก็คืออะไรแล้วเราต้องทำไงค่ะ
สวัสดีค่ะ หากปวดฟัน และได้ไปพบทันตแพทย์แล้ว พบว่าเกิดจากมีฟันผุที่ลึกไปจนถึงโพรงประสาทรากฟัน ทางเลือกในการรักษาอันดับแรก คือการรักษารากฟัน ซึ่งจะต้องทำโดยทันตแพทย์เฉพาะทางด้านการรักษารากฟัน โดยทันตแพทย์จะทำการกำจัดเนื้อเยื่อที่มีการติดเชื้อในโพรงรากฟันออก ล้างคลองรากฟันและใส่ยาฆ่าเชื้อในคลองรากฟัน หลังจากนั้น จะทำการอุดคลองรากฟัน เพื่อปิดช่องว่างไม่ให้เชื้อโรคกลับเข้ามาอาศัยได้อีก โดยปกติจะใช้เวลาการรักษาประมาณ 2-3 ครั้งขึ้นอยู่กับความยากง่ายและสภาพการติดเชื้อของฟันแต่ละซี่ หลังจากนั้นจึงทำการบูรณะตัวฟันให้กลับมาใช้งานได้ตามปกติ เช่น การใส่ครอบฟัน เป็นต้นอย่างไรก็ตาม เนื่องจากการรักษารากฟัน ต้องใช้ระยะเวลา อีกทั้งค่ารักษาก็ค่อนข้างแพง และหากไม่ดูแลรักษาต่อให้ดี ฟันก็อาจเกิดการผุต่อ และต้องถอนออกในที่สุด ดังนั้น หากผู้ป่วยไม่พร้อม ก็อาจเลือกวิธีคือ การถอนฟันออกค่ะ